ming030890/wiki-yue-high-quality huggingface dataset:
周景揚

周景揚（Garry, Chow Ging-Yeung），香港電影前男演員，活躍喺1980年代末期至1990年代，代表作係1991年上演同任達華合作嘅《海狼》。
周曉鷗

周曉鷗（粵拼：zau1 hiu2 au1；簡化字：周晓鸥；英文：Zhou Xiao'ou；1969年8月22號—）係中國大陸嘅歌手，北京人，1985年出道，做過零點樂隊嘅主唱。

經歷
周曉鷗早年帶領零點樂隊進行比賽。1998年同零點樂隊一齊攞咗上海東方電台（今日嘅上海廣播電視台）第4屆東方風雲榜「最受歡迎樂隊組合」大獎；作品精選集《最好的零點》喺中國內地全面上市發行。銷量短期內突破30萬鉼，發佈嗰4份專輯夾埋賣咗近200萬嘅銷售量。1999年發佈咗第4份專輯——《零點零時零分》。2000年喺北京體育館辦嘅中國歌曲榜年度頒獎典禮攞咗最佳樂隊獎；同年參加中央人民廣播電台嘅「中國流行歌曲榜」年度頒獎典禮攞埋最佳樂隊獎。
2008年，周曉鷗因反對樂隊成員吸毒而退出樂隊，之後參加咗啲影視圈活動。2013年2月，加盟湖南衛視《我是歌手》第一季、為第二位補位歌手，喺4月12號總決賽未能晉級為「終極歌王候選人」。同年12月攞咗2013年國劇盛典極具精神突破演員。

《我是歌手》第一季
2013年2月，加盟湖南衛視《我是歌手》第一季、為第二位補位歌手，喺4月12號總決賽未能晉級為「終極歌王候選人」。
周暢

周暢（粵拼：zau1 coeng3；1931年10月—2018年7月27號）係中國大陸嘅政治人同音樂家，香港人，祖籍廣東梅州大埔縣。佢曾經喺1982、1983年先後做過中華全國美學學會湖北分會同中國音樂史學會嘅理事。從1988年開始，先後做過中國致公黨廈門市第一、二屆委員會副主任委員同第四屆委員會主任委員、第十屆中央委員會委員、中國人民政治協商會議第六屆福建省委員會委員同福建省音樂家協會副主席。亦做過中國人民政治協商會議屬下嘅第八、九屆全國委員會委員、第七、八屆福建省委員會副主席、中國致公黨屬下嘅第十一屆中央委員會常務委員會委員同福建省第五屆委員會主任委員、第九屆福建省委員會委員等職。
2018年7月27號，佢因病喺福建廈門死咗，終年86歲。
周書

《周書》係中國嘅廿四史其中一本，講北周嘅史，由大唐嘅令狐德棻著作。
Saint-Christol-lès-Alès

Saint-Christol-lès-Alès係法國嘅一個市鎮，位置喺奧斯坦尼大區嘅加爾。
Saint-Christol-de-Rodières

Saint-Christol-de-Rodières係法國嘅一個市鎮，位置喺奧斯坦尼大區嘅加爾。
Saint-Christophe, Eure-et-Loir

Saint-Christophe, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
あ

あ（平假名）或ア（片假名）都係日文嘅假名之一，由一個音節組成，讀音：[a]。あ係從漢字「安」嘅草書體改過來嘅，而ア就用咗漢字「阿」嘅部首改嘅。

筆畫順序
あ嘅寫法
ア嘅寫法
寫法順序：
平假名
從上邊向右邊畫一橫
喺字符嘅中間最上邊嘅位畫一個向下嘅筆畫
注意：筆畫最上邊嘅位係有穿頭嘅，下邊嘅位係冇穿頭。
最後寫一個好似平假名嘅の字噉嘅寫法嘅嘢喺條橫線嘅下邊（唔畀黐住條橫線）。
片假名
從上邊向右邊畫一橫，去到最右邊之後向左下嘅位整個勾出嚟。
喺字符嘅中間最上邊嘅位畫個一撇出嚟。
注意：一撇上邊冇穿頭。
筆畫拆分：
う

う（平假名）或ウ（片假名）都係日文嘅假名之一，由一個音節組成，讀音：[u͍] ( 聽)。う同ウ呢兩個字都係用咗漢字「宇」字演變而嚟。其中，平假名嗰個係由佢嘅草書體演變過嚟，而片假名嗰個係由佢嘅部首改嘅。

筆畫順序
う嘅寫法
ウ嘅寫法
寫法順序：
平假名
先喺上邊寫個有小小斜下方向嘅一橫
注意：唔冇將一橫寫成直線。
再喺「一橫」下邊嘅左手邊嗰度畫稍微向上嘅弧，跟住轉個大彎落嚟，到下邊差唔多左下角嘅位為止。
注意：唔冇將呢劃寫成有角嘅筆畫。
片假名
先寫上邊細隻嘅豎
注意：豎嘅筆畫唔可以寫得太長，加上佢冇向下穿頭
再喺左邊寫多隻細嘅豎
注意：豎嘅筆畫係長過第一劃，但係唔可以寫得太長。
最後寫橫撇嘅筆畫
註：橫撇有冇彎隨你
特别提醒：平假名嘅寫法唔好同片假名「ラ」搞亂。
筆畫拆分：
く

く（平假名）或ク（片假名）都係日文嘅假名之一，由一個音節組成，讀音：[kɯ̟ᵝ] ( 聽)。く同ク呢個字就係用漢字「久」字演變過嚟嘅，其中平假名嗰個係從佢嘅草書體改過來嘅，而片假名嗰個係從佢嘅左上部位嚟改嘅。
呢種假名重有個變形：其中平假名係「ぐ」；片假名係「グ」，不過讀音都一樣，都係變成讀音：[gʲi]。雖然佢屬下重多個「く゚」（平假名）同「ク゚」（片假名）嘅寫法，讀音：[ŋɯ̟ᵝ]，但喺正式嘅日文文章入面唔會用到，凈喺語言學範圍用得比較多。另外，片假名「ク」喺阿伊努文重多個「ㇰ」字嘅寫法，一般喺助聲詞之後出現，通常唔發音。不過喺正規嘅日文片假名入面冇收錄噉嘅寫法，連日本嘅EUC-JP、SHIFT-JIS、中國大陸嘅GB2312同香港嘅HKSCS代碼都唔例外。
お

お（平假名）或オ（片假名）都係日文嘅假名之一，由一個音節組成，讀音：[o] ( 聽)。お同オ呢個字就係用漢字「於」字演變過嚟嘅，其中平假名嗰個係從佢嘅草書體改過來嘅，而片假名嗰個係從佢嘅部首改嘅。

筆畫順序
お嘅寫法
オ嘅寫法
寫法順序：
平假名
先喺差唔多左上角嗰度畫一個細橫。
再喺求先嘅橫線中間嘅上邊畫一豎，之前畫一個兜左上角嘅弧線，之後轉去右邊畫一個大弧，最後向下鉤一個彎就結束。
注意：鉤彎冇折角
最後右上角寫一點就得。
片假名
先寫一橫，再寫一豎鉤，最後寫一撇。
註：好似中文字嘅「才」字寫法噉，但係個字係細啲。
筆畫拆分：
き

き（平假名）或キ（片假名）都係日文嘅假名之一，由一個音節組成，讀音：[kʲi] ( 聽)。き同キ呢個字就係用漢字「幾」字演變過嚟嘅，其中平假名嗰個係從佢嘅草書體改過來嘅，而片假名嗰個係從佢嘅部首嚟改嘅。
呢種假名重有個變形：其中平假名係「ぎ」；片假名係「ギ」，不過讀音都一樣，都係變成讀音：[gʲi]。

筆畫順序
き嘅寫法
キ嘅寫法
寫法順序：
平假名
先寫上一橫
再寫中間一橫
最後喺上邊整條斜下偏下方向嘅斜線，過咗兩條橫線之後跟住向左屈個「C」字。
片假名
先寫上一橫
再寫中間一橫
最後喺上邊整條斜下偏下方向嘅斜線。
い

い（平假名）或イ（片假名）都係日文嘅假名之一，由一個音節組成，讀音：[i] ( 聽)。い呢個字係漢字「以」嘅草書體改過來嘅，而イ就用咗漢字「伊」嘅部首改嘅。

筆畫順序
い嘅寫法
イ嘅寫法
寫法順序：
平假名
先喺左邊寫個好似豎鉤噉嘅字，再喺右邊寫個一點嘅符號出嚟。
注意：豎鉤有小小彎，最後嗰個鉤係冇角㗎。
片假名
先寫一撇，再寫一豎。
註：好似中文字嘅「亻」字寫法噉。
筆畫拆分：
え

え（平假名）或エ（片假名）都係日文嘅假名之一，由一個音節組成，讀音：[e] ( 聽)。え呢個字係漢字「衣」嘅草書體改過來嘅，而エ就用咗漢字「江」嘅部件改嘅。

筆畫順序
え嘅寫法
エ嘅寫法
寫法順序：
平假名
先喺左邊寫兩橫。
注意：兩橫唔平行
再寫一撇，跟住連劃一個突鉤同好似豎折嘅筆畫出嚟。
注意：寫完一撇之後千祈冇停，最後嗰連劃係冇角嘅。
註：呢個字雖然話同個「元」字嘅寫法差唔多，但係個筆畫係冇折角，加上最後嗰連劃係連埋一齊寫嘅。
片假名
先寫一橫，再寫一豎，最後寫一橫。
註：好似中文字嘅「工」字寫法噉，但係個字係細啲。
筆畫拆分：
か

か（平假名）或カ（片假名）都係日文嘅假名之一，由一個音節組成，讀音：[ka] ( 聽)。か同カ呢個字就係用漢字「加」字演變過嚟嘅，其中平假名嗰個係從佢嘅草書體改過來嘅，而片假名嗰個係從佢嘅字左半部分嚟改嘅。
呢種假名重有個變形：其中平假名係「が」；片假名係「ガ」，不過讀音都一樣，都係變成讀音：[ga]。

筆畫順序
か嘅寫法
カ嘅寫法
寫法順序：
平假名
先寫個帶圓角嘅橫折鉤。
再喺橫折鉤上邊寫一撇。
最後喺右邊整條斜下方向嘅斜線（有冇鉤隨你）
片假名
先寫一橫折鉤，再寫一撇。
注意：雖然佢同「力」字一樣寫法，但個字細隻啲。
かけら

『かけら』（碎片） 係日本作家青山七惠2009年出嘅短篇小說集，因為呢本書，青山七惠得咗第35屆川端康成文學獎，係目前最後生嘅得主。呢本書重未有中文版出。
伍禮騫

伍禮騫（Thomas Ng，1991年9月4號—）係香港男演員同模特兒，亦係無綫電視合約藝員。

簡歷
伍禮騫喺香港出世，大學畢業後全職投身模特兒同特約演員工作，拍過一啲電視廣告同電影。
2016年，伍禮騫參加無綫電視搞嘅香港先生選舉，入到最後十強，之佢簽約無綫電視，讀第29屆無綫電視藝員訓練班。
伍若瑜母嬰健康院

伍若瑜母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺黃大仙雙鳳街，伍若瑜健康院入便，英文叫Wu York Yu Maternal and Child Health Centre。行政上歸黃大仙區。開禮拜一到五，禮拜六開每月第二同第四個，公眾假期唔開。歸衞生署管。
伍菲

伍菲（英文：Feifei Ng，前英文名：Winki），係香港女模特兒，亦係一位魔術師，又拍過電視劇。
伍甄琪

伍甄琪（英文：Winnie，1988年4月17號—）係香港商業電台節目主持。參與嘅節目包括《十八樓C座》、《考股專家》同《泡菜粉絲煲》等等。佢曾經喺《毒檸王國》嘅《我就是黃的士》環節度出現過，聲演黃的士。佢分別2000年同2005年喺北角街坊會陳維周夫人紀念學校同佛教黃鳳翎中學度讀完小六重有中五。2010年讀完香港浸會大學新聞系學位。
伍秉鑑

伍秉鑑（粵拼：ng5 bing2 gaam3；英文：Howqua Ⅱ；1769年—1843年9月4號）又名敦元（deon1 jyun4），字成之（sing4 zi1），號平湖（ping4 wu4），商名浩官（hou6 gun1），祖籍中國福建，係清朝中葉富商，廣州十三行怡和行嘅行主。2007年4月初被亞洲華爾街日報選為「近千年世界最富有五十人」裏面六位華人富豪之一。

生平
佢老頭伍國瑩曾經喺潘振承屋企擔任帳房，後來經營怡和行，畀外商稱為「浩官」。1801年，伍秉鑑接手怡和行，識得籠絡其他行商，1811年，伍秉鑑擔任英國公司羽紗銷售代理人，佢將利潤按比例分畀全體行商，長期擔任十三行公行嘅總商。伍秉鑑識得同洋人建立良好嘅情感，伍秉鑑重係英國東印度公司最大嘅債權人，被認為係當時嘅中國首富，財產有2600萬銀元。美國商人亨德喺《廣州番鬼錄》度講：「伍浩官究竟有幾多錢，係大家成日討論嘅話題。」；「1834年，有一次，浩官對佢自己嘅各種田產、房屋、店舖、銀號同埋運往英美嘅貨物等財產估計咗一下，有大概2600萬元。」嘉慶末年至道光初年，伍秉鑑包庇外商走私鴉片，畀林則徐話過好多次。1817年，一架由怡和行擔保嘅美國商船被官府查獲走私鴉片，伍秉鑑被迫交出罰銀16萬兩。林則徐封鎖商館，斷絕糧、水等供應，伍秉鑑暗中供應畀外國人食品同飲用水。1840年6月，第一次鴉片戰爭爆發嗰陣，伍秉鑑同其他行商積極募捐，出資修建堡壘、建造戰船。戰後，曾獨自承擔南京條約中外債300萬中嘅100萬，朝廷恩賜三品頂戴。同年喺廣州伍家花園病逝，譚瑩寫碑文話：「庭榜玉詔，帝稱忠義之家；臣本布衣，身系興亡之局。」佢死咗之後，佢嘅第四個仔伍受昌接手家業。
伍秉鏞

伍秉鏞（粵拼：ng5 bing2 jung4；1764年—1824年），字序之（zeoi6 zi1），號東坪（dung1 ping4）係大清詩人、畫家，廣州十三行商人伍秉鑑個大佬，祖籍福建。著有《淵雲墨妙山房詩鈔》。
伍秉鏞做過戶部江西司主事、工部營繕司郎中兼理製造庫事務、捐道員等，又管理巴陵等地，兼理水利、驛傳事務。後來誥授資政大夫。
伍詠薇

伍詠薇（Christine Ng ，1969年2月24號—）係香港女演員，1989年參選亞洲小姐（中文：亞洲小姐）攞殿軍同「最上鏡小姐」獎後入行，先後做過亞洲電視同無綫電視女藝員，代表作有《天地男兒（中文：天地男兒）》、《金枝慾孽貳》；1995年到1997年亦做過歌手，代表作有《失落於巴黎鐵塔下》。2013年同無綫電視提早解約，跟住拍過中國內地劇集、香港有線電視嘅飲食節目，同埋邵氏兄弟嘅網絡劇等等。2020年加入邵氏兄弟，現已約滿。

身世同屋企
伍詠薇細個喺西環觀龍樓大，屋企冇錢，早年讀聖公會呂明才紀念小學（中文：聖公會呂明才紀念小學）同香港聖瑪加利女書院（中文：香港聖瑪加利女書院）。14歲加入三合會。

屋企人
阿媽打兩份工，一份係洗碗，另一份係清潔工人
阿爸係葵涌一間五金工廠嘅會計文員
屋企五兄弟姊妹，佢排第三
大哥係補習天王伍經衡（中文：伍經衡）（Richard）
二哥係伍緯衡（Harold）
第一任老公係香港安永會計師事務所高級合夥人翁江培（中文：翁江培）（1938－1991）。佢哋年紀相差31年，1989年識，拍拖一年半後喺1990年12月結婚，婚禮喺麗晶酒店舉行。伍詠薇係翁氏第四任老婆，結婚13日後翁江培因心臟病發喺深圳離世。
第二任（現任）老公係廣告人練海棠。佢哋由黎姿介紹認識，跟住喺1999年7月1號結婚。

演出
呢個表唔完整，歡迎加料。
伍秉鈞

伍秉鈞（粵拼：ng5 bing2 gwan1，英文：Puiqua，1767年—1801年），字鴻之（hung4 zi1），號衡坡（hang4 bo1），商名沛官（pui3 gun1），祖籍中國福建，係清朝商人伍國瑩個仔，亦係廣州十三行怡和行嘅第二任行主。

生平
伍秉鈞喺1792年接手怡和行。嗰時怡和行喺各行商排第6位，1794年同1797年升到第4位，1800年升到第3位。1798年，源順行破產，伍秉鈞還清源順行差外國商人嘅債。
1801年，伍秉鈞瓜老襯，佢細佬伍秉鑑頂上。
俗字

俗字（粵拼：zuk6 zi6）係中文字嘅其中一種寫法。俗也皆因係一般人嘅寫法，而係相對於正字嚟講。而粵語，有啲字耐冇人寫或者貪方便，就用個同音字代咗，成為俗寫，好似【重】俗寫成【仲】。

粵語情況
好似廿一世紀初粵語噉地位低嘅語言有一種特徵，就係往往缺乏標準化。有唔少語言都經過咗標準化嘅過程，會有政府提供資源制定同教授「標準讀音」同「標準寫法」，但係包括粵語在內嘅好多語言都缺少咗呢樣嘢；噉就會引致一類問題，就係啲使用者對於「呢隻呢隻口語會講嘅字詞，要點樣寫呢？」呢條問題冇共識，例如响廿一世紀初嘅粵語書寫當中，啲成日會畀人寫咗做 d 噉，又有好多口語字詞係啲人識講唔識寫嘅，好似係
粵拼漢字寫法例句

Ham6 baang6 laang6冚唪唥落堂鐘一響，啲學生冚唪唥跑晒出班房外面。

Ung2㧬斯薛佛斯佢重複又重複噉㧬嚿石頭上山。

Ap1噏阿蟲佢份人，一向都係隨口噏當秘笈嘅。
俚人

俚人係中國南方古代民族，發源於廣東境內古越族一支駱越，屬南越族後裔嘅一個分支。東漢改稱「里人」。

歷史
俚人最早見於范曄《後漢書·南蠻西南夷列傳》記載：
「建武十二年(公元36年)，九真徼外蠻裡張遊，率種人慕化內附，封為歸漢裡君。 （唐朝章懷太子李賢注曰：「裡，蠻之別號，今呼為俚人」。 ）明年，南越徼外蠻夷獻白雉、白菟。至十六年，交址女子徵側及其妹徵貳反，攻郡。 」

「徵側者，麊泠縣雒將之女也。 嫁為朱佞人詩索妻，甚雄勇。交址太守蘇定以法繩之，側忿，故反。於係九真、日南、合浦蠻裡皆應之，凡略六十五城，自立為王。交址刺史及諸太守僅得自守。光武乃詔長沙、合浦、交址具車船，修道橋，通障溪，儲糧谷。十八年，遣伏波將軍馬援、樓船將軍段志，發長沙、桂陽、零陵、蒼梧兵萬餘人討之。明年夏四月，援破交址，斬徵側、徵貳等，餘皆降散。進擊九真賊都陽等，破降之。徙其渠帥三百餘口於零陵。於係領表悉平。 」
俚人係一個古代民族，屬南越族後裔嘅分支之一，自從東漢至五代時分佈在今廣西壯族自治區東南部、廣東省西南部、北部與及湖南省零陵、武夷地區。 《南州異物誌》稱：「廣州南有賊曰俚。此賊在廣州之南，蒼梧、鬱林、合浦、寧浦(今廣西橫縣)、高梁(今廣東陽江等地)五郡皆有之，地方數千里」。
至唐代，「黎」開始替代「俚」，到宋代「俚」嘅族稱完全俾「黎」取代嗮。顧炎武喺《天下郡國利病書》引《南裔異物誌》指出： 「俚在廣州之南，俗呼俚為黎」，同時提出喺唐代史書中常見嘅「俚僚」，之喺宋代又寫作「黎僚」，表明出「俚」、「黎」概念之間嘅演變同傳承，「黎」即係「俚」嘅直接繼承名，但係「黎」已經演變成特指向南發展嘅俚人嘅一支、佢哋以海南為活動中心，也即係今日嘅黎族。留喺粵西茂名啲埞嘅俚人多數已經融入唨漢族，成為唨漢族嘅一部分；而另一支留喺廣西啲埞嘅俚人融入同埋變唨僚人，成為唨壯族、布依族等等啲民族嘅一部分。
保亭

保亭係中國海南一黎族苗族自治縣，面積1161平方公里，人口16萬。
俏鼠記者

《俏鼠記者》（意大利文：Thea Stilton）係意大利出版嘅系列兒童小說，係《老鼠記者》系列嘅分支作品。作品係以謝利連摩·史提頓嘅妹妹菲·史提頓為第一人稱視角，敘述『俏鼠菲姐妹』科萊特（Colette）、寶琳娜（Paulina）、薇歐萊特（Violet）、尼基（Nicky）以及帕梅拉（Pamela）嘅冒險故事。
俚語

俚語係民間通用嘅一啲比較粗俗嘅市井詞彙，一般喺唔正式場合口語溝通入面用到，而唔會喺書面文件度用。
俏皮女學生

俏皮女學生（英文：Happy Sixteen）係1982年上映嘅港產片，由麥當傑導演，麥當雄監製。
俏郎君

《俏郎君》（英文：The Way We Were），係一套1973年嘅美國浪漫劇情片。
Stefaan Fernande

Stefaan Fernande，係比利時詞曲作家。佢嘅出道作係1996年嘅《諾貝爾獎》。
Step by Step

STEP BY STEP (ZIGGY單曲)，日本搖滾樂團ZIGGY喺1996年3月4號發行嘅單曲。
Step by Step (鄭融專輯)，香港歌手鄭融喺2004年9月24號發行嘅專輯。
Step by Step (東方神起歌曲)，韓國男子團體東方神起喺2007年1月24號發行嘅單曲。
香港女藝人李芷晴個Instagram嘅名（@step_bystep）
Steam

Steam係全世界最大規模嘅數碼遊戲發行平台，由美國電子遊戲開發公司Valve喺2003年9月12號推出。平台初頭係為咗Valve旗下嘅遊戲（特別係Counter-Strike）而開發，之後再招攬其他遊戲發行商同獨立遊戲開發者加盟。
何其玲

何其玲（粵拼：ho4 kei4 ling4；簡化字：何其玲），係中國大陸填詞人。

經歷
2014年，佢喺國劇慶典翻唱過《九兒》。
何力治

何力治係香港親中派政治人物兼建築、測量、都市規劃及園境界人士。佢2023年入咗香港特別行政區政府商務及經濟發展局，做一帶一路專員。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。之後佢喺李家超無提政綱嘅情況下，有份提名李家超參與2022年香港行政長官選舉。
何偉業

何偉業（Eddie Ho，7月29號—）係香港無綫電視基本藝人合約演員，演出過《點解阿Sir係阿Sir》、《真相》、《法證先鋒III》同《4 In Love》等電視劇。
何偉霖

何偉霖（英文：Ho Wai-Lam，1983年—），係香港泛民主派人士（「富亨邨社區關注組」創辦人），大埔區議會富亨選區議員。
何偉霖喺2019年第6屆區議會選舉參選大埔富亨選區，最後以3,435票，打贏兩名對手：力爭冧莊嘅區議員任萬全、民建聯胡綽謙，成功當選，2021年10月參與2021年香港區議員宣誓，獲港府確認宣誓有效。
何力高

何力高（Nick Ho）係依家香港培正中學校長，做過《信報》專欄作家、通識科嘅補習先生，重做緊編劇同社會企業 L plus H Creations Foundation 嘅創作總監。
佢喺教育同戲劇界好活躍，之前曾經改編過法國小說《找死專賣店》做《愛喪事家庭》，公開演出。後來聯同 L plus H Creations Foundation 同四間中學搞個大型音樂劇《震動心弦》，希望提供個平台畀啲資源緊絀嘅學校同學去感受戲劇教育同過程中嘅品格成長。
何兆華

何兆華（粵拼：ho4 siu6 waa4；英文：Albert Ho），係香港作曲家。佢喺香港中文大學畢業。

經歷
佢喺香港電台主持過節目《維也納樂素描》、《風之歌系列》同《巴赫掠影》。
何勵琪

何勵琪，香港親中派政治人，香港再出發大聯盟發起人之一。
周生生

周生生（Chow Sang Sang，港交所：0116）係香港賣珠寶嘅零售商，1934年喺廣州開張，創辦人取名喻意「周而復始，生生不息」，同時亦包含咗佢嘅姓氏。之後喺香港、澳門、湛江開舖。1973年成為香港第一間上市嘅黃金珠寶公司。
創辦人周芳溥死後，周生生業務有兩房人分別經營，正室嘅叫「粵港澳湛周生生」，庶室嘅叫「周生生」。
而家周生生集團主席兼集團總經理周永成先生係第三代掌舵人之一。喺2021年12月底，周生生共有872間分店，各地員工總數超過10,000人。周生生2021年營業額超過21,988百萬港元。
周璇

周璇（1920年8月1號—1957年9月22號），原名蘇璞，係中華民國女歌手同演員，1930年代到1940年代活躍，出名歌曲作品包括《何日君再來》、《天涯歌女》同《夜上海》。
Semond

Semond係法國嘅一個市鎮，位置喺黃金丘。
Selongey

Selongey係法國嘅一個市鎮，位置喺黃金丘。
Seloncourt

Seloncourt係法國嘅一個市鎮，位置喺杜。
Selonnet

Selonnet係法國嘅一個市鎮，位置喺上普羅旺斯阿爾卑斯。
Semarey

Semarey係法國嘅一個市鎮，位置喺黃金丘。
Semide

Semide係法國嘅一個市鎮，位置喺亞丁。
Sembouès

Sembouès係法國嘅一個市鎮，位置喺奧斯坦尼大區嘅熱爾。
Semezanges

Semezanges係法國嘅一個市鎮，位置喺黃金丘。
Semillac

Semillac係法國嘅一個市鎮，位置喺濱海沙藍特。
Semoine

Semoine係法國嘅一個市鎮，位置喺奧布。
Vaufrey

Vaufrey係法國嘅一個市鎮，位置喺杜。
Vaumas

Vaumas係法國嘅一個市鎮，位置喺阿列。
Vaudrivillers

Vaudrivillers係法國嘅一個市鎮，位置喺杜。
Vaunac

Vaunac係法國嘅一個市鎮，位置喺多多涅。
Vaupillon

Vaupillon係法國嘅一個市鎮，位置喺中央-盧華爾山谷嘅厄爾-盧華。
Vaupoisson

Vaupoisson係法國嘅一個市鎮，位置喺奧布。
Vaudreuille

Vaudreuille係法國嘅一個市鎮，位置喺奧斯坦尼大區嘅上加龍。
Vaumeilh

Vaumeilh係法國嘅一個市鎮，位置喺上普羅旺斯阿爾卑斯。
Vaudevant

Vaudevant係法國嘅一個市鎮，位置喺阿爾代什。
三民主義統一中國

三民主義統一中國係中華民國政府繼蔣中正總統時期嘅反攻大陸同七分政治、三分軍事後，1981年蔣經國總統時期喺對於中國大陸同中共嘅政策。佢彰顯中華民國政府喺動員戡亂時期由一開始嘅武力反攻，轉向為政治反攻。
三氧化二金

三氧化二金（Au2O3）係金嘅其中一種氧化物，常溫下係啡紅色固體。
三民高中站

三民高中站係臺北捷運中和新蘆線嘅一個車站。
三民主義

喺金門嘅「三民主義統一中國」標語，1986年8月由司令趙萬富上將下令烈嶼師長龔力少將去起，翌年同因三七事件去職。
三民主義係中華民國國父孫中山提出嘅治國理念，納入《中華民國憲法》第一條內容。三民主義包括民族主義、民權主義同民生主義。
三民區

三民區（粵拼：saam1 man4 keoi1）係台灣高雄市嘅一個市轄區。
三氧化二磷

三氧化二磷（P4O6）係磷嘅其中一種氧化物，常溫下係無色晶體或液體。
三毛流浪記

《三毛流浪記》係中國漫畫家張樂平由1935年開始創作嘅漫畫系列。漫畫主角「三毛」到宜家都係中國大陸最出名同最得人鍾意嘅虛構角色之一。
三氧化二硼

三氧化二硼（B2O3）係硼嘅其中一種氧化物，常溫下係白色粉末。
哈康王儲

哈康·馬格努斯王儲（Kronprins Haakon Magnus，1973年7月20號—），係挪威現任王儲，國王哈拉爾五世同王后宋雅共同嘅第二個細路。

生平
哈康1973年7月20號響奧斯陸奧斯陸大學國家醫院（英文：Rikshospitalet）出世，係時任王儲哈拉爾同王儲妃宋雅共同嘅第二個細路，第一個仔，上有一個家姐瑪塔·露易絲公主，當時國王係阿爺奧拉夫五世。佢個名跟住太爺哈康七世嚟改嘅。佢嘅教父母分別係瑞典國王卡爾十六世·古斯塔夫同埋丹麥女王瑪嘉烈二世。
1991年，阿爺死咗，老豆繼位做國王，佢亦升為王儲。雖然響1990年挪威修改輥法，將王位繼承法由男仔優先改為長子繼承制，意味住只要係第一個細路冇論男女定女仔都係王位繼承人。但由於呢個憲法冇追溯性，即1990年之前發生嘅唔算數，所以哈康先做到王儲。
佢曾經響挪威皇家海軍服役。1995年佢畢業於挪威皇家海軍學院，之後曾經響導彈魚雷艇同埋海軍艦上當兵一年。
1999年，哈康畢業於加州大學伯克利分校本科，得到政治學學士學位。2003年，佢畢業於倫敦經濟學院，獲得發展研究碩士學位。
響2003年11月25號至2004年4月12號，由於老豆要接受癌症治療同康復都要時間，哈康出任攝政王。響2005年3月29號至6月7號，老豆因為要接受心臟手術，哈康再次攝政。
直至2013年，佢係海軍上將、陸軍元帥同空軍元帥。

屋企
2001年，佢同梅特·瑪麗特·特賽姆·霍伊比響奧斯陸大教堂結婚，伴郎係丹麥王儲費特力。梅特·瑪麗特係繼宋雅之後又一位平民王妃，但梅特·瑪麗特學歷唔算高，曾經未婚生仔，而佢嘅前男朋友仲因為吸毒而坐過監，所以市民普遍對於呢位王妃嘅觀感唔係咁好。響婚禮搞之前，梅特·瑪麗特曾經話過自己後生嗰陣比起好多後生仔都要反叛。除咗梅特·瑪麗特同前男朋友生嘅Marius Borg Høiby，佢哋仲有兩個仔女：
英格麗·亞莉珊卓公主
沙維爾王子
哈德良別墅

哈德良別墅（粵音：haa1 dak1 loeng4 bit6 seoi6）係喺意大利嘅一座度假山莊，係2世紀嗰陣羅馬皇帝哈德良起嘅，喺1999年畀聯合國教科文組織列入世界遺產。
哈德良長城

哈德良長城（拉丁文：Vallum Aelium），係一座城牆，喺英國大不列顛島中部，橫跨金巴倫郡同諾森伯倫郡，喺公元122年由羅馬帝國皇帝哈德良下令起。城牆喺1987年畀聯合國教科文組織列做世界文化遺產。
哈德遜河

哈德遜河係美國紐約州嘅一條大河，長493公里，上游分出莫華克河，而西面連接伊利運河，係紐約州嘅經濟命脈。流經紐約市、奧爾巴尼市。
哈德遜河又叫赫遜河，由意大利探險家Giovanni da Verrazano喺1524年發現，da Verrazano因為呢件事出晒名。
2009年1月15號，一架全美航空公司嘅空中巴士A320喺度滑翔降落，機上151人全部生還。
哈德良

哈德良（拉丁文：Hadrianus，76年1月24號—138年7月10號）係羅馬帝國第十四位皇帝，117年到138年在位。
哈德良係前任皇帝圖拉真嘅養子。哈德良喺皇帝任內響大不列顛島起咗哈德良長城。哈德良過身之後由養子安敦寧·畢尤繼任皇帝。
哈德遜灣

哈德遜灣（粵拼：haa1 dak1 seon3 waan1，英文：Hudson Bay、Hudson's Bay（通常講歷史先用），法文：Baie d'Hudson，克里文：Wînipekw（南部方言）或Wînipâkw（北部方言），因紐特文：Kangiqsualuk ilua）係加拿大東北部嘅一個鹹水灣，喺加拿大東北部嘅巴芬島同拉布拉多半島嘅西南邊，努那活嘅範圍入面，面積123萬平方米，平均水深100米。哈德遜灣係全世界面積最大嘅內海，以氣象嘅角度講，佢可以話係北冰洋嘅一片邊緣海。佢北部時常會有北極熊出現。主要港口有邱吉爾港。
哈德遜灣嘅南部仲分出來一個灣，叫做占士灣。
傻屄

傻屄（粵拼：so4 hai1，又叫傻閪；普通話拼音：shǎ bī），亦可以根據佢嘅普通話發音寫作傻B、SB、sb，係種粗口、俗語、中國俚語、粗俗用語同忌語、惡意辱罵，又叫京罵。網上因拼音打字嘅原因亦寫成「傻逼」、「煞筆」、「煞逼」等。
第二個字代表女性生殖器，但雙方通常都唔會產生相關聯想。用呢個詞並唔表示對方有智力缺陷，而係用嚟對對方道德或第啲方面行為嘅強烈不滿，甚至可以表達憎恨，厭惡或藐視意味。由於佢粗俗、污辱同帶有攻擊性嘅含義，多數喺言語性嘅侵犯同攻擊之中用到。
傻豹

《傻豹》（英文：The Pink Panther），臺灣叫做《頑皮豹》，中國大陸叫做《粉紅豹》，係一個動畫角色，1960~1970年代曾經推出多部電視動畫作品。冇對白但有非常幽默嘅劇情，重有悠揚嘅背景音樂，當時好受歡迎。

簡介
傻豹最初只係喺1963年嘅真人電影《烏龍幫辦》片頭度出現，估唔到大受好評。無心插柳嘅創作人弗里茲·弗里倫，喺第二年製作一段長達七分鐘、片名為《The Pink Phink》嘅動畫短片，自此之後，呢個動畫角色就用「Pink Panther」呢個名。
1964年4月11號首次以電影形式出現，係一部偵探電影，由華納兄弟電影出身嘅大衛·迪帕達設計。
傻豹不唔止為《烏龍幫辦》系列嘅真人電影開花結葉，更跳出獨當大樑，贏得1965年奧斯卡最佳動畫短片大獎。於是福瑞茲·弗里倫同大衛·迪帕達另外製作咗一系列傻豹嘅卡通，加上亨利·曼西尼（Henry Mancini）朗朗上口嘅「The Pink Panther Theme」旋律，立即風靡全球，共推出咗32部卡通影集。

音樂
主題音樂已經被納入為英國皇家音樂學院聯合委員會同倫敦聖三一學院嘅銅管樂器考試曲目。
傻鴨

傻鴨係日本電視遊戲寵物小精靈系列入面嘅其中一隻小精靈，編號054。身體顏色主要係黃色。
傻兒傳奇Ⅱ之抗戰到底

傻兒傳奇Ⅱ之抗戰到底係由永樂影視整嘅抗日戰爭題材喜劇，入面講嘅係方哈兒帶國民革命第88軍出川抗日時，遇到好多危機同陷阱，重借勇氣、智慧同天生運氣嚟解決問題嘅古仔。部片一共46集。

劇情
1938年，抗日戰爭打得好犀利，國民革命第88軍長方哈兒帶咗部下出川，去到浙江前線打日軍。雖然88軍係支空殼部隊，但方哈兒以民族大義為重，重自備糧餉，以頑強鬥志同日軍死過。喺新四軍團長戴宗男帶領下，哈兒最先粉碎嗮日軍嘅毒氣計劃，跟住炸咗日軍嘅軍火庫、重講日軍中將旅團長殺埋。佢接觸過戴宗男之後，方哈兒逐漸俾共產黨以民為本嘅信仰感染咗。之後哈兒嘅戰功同新四軍嘅親密關係令國民黨高層陀陀令。哈兒一邊同國民黨玩嘢，一邊又要打敗日軍。最後由於戴宗男嘅幫手，方哈兒先至擊敗咗日軍第16師團，達成抗日戰爭勝利嘅重大貢獻。
傻大姐偷情

《傻大姐偷情》（英文：Georgy Girl）係1966年上畫嘅一套英國浪漫喜劇片，導演係Silvio Narizzano。
傻春

《傻春》係2011年中國大陸電視劇，由陶紅、呂麗萍、孔琳、毛曉彤、張蓓蓓等主演，全劇34集。講七十年代大家庭嘅大女傻春擔起阿媽嘅責任，含辛茹苦將尐細佬妹凑大，帶領全家努力生活嘅親情故事。
傻仔陷阱

傻仔陷阱（英文：booby trap）泛指啲用嚟出乎對手意料噉殺死或者傷害對手嘅裝置，可以係想攞對手命嘅（例如地雷俾用嘅人埋喺泥土入面，敵人唔覺意踩到就爆炸），又可以係想喺唔殺死對手嘅情況下制伏對手嘅。
傾偈

傾偈，又寫成傾計或者謦欬，係指最少兩個人之間同對方講嘢。傾偈可以係有意義嘅交流，亦可以係純粹為打發時間隨便講幾句（即係打牙骹）。
何東家族

何東家族係香港嘅大家族，始於1890年代，至今仍然有一定影響力。

家族史
何東家族嘅起始人係荷蘭籍猶太人何仕文，佢喺1859年就嚟到香港做生意，直至1873年離開香港去到英國發展，到1892年過身。喺佢逗留香港期間，識咗華人女人施娣，施娣最後同佢生咗一女四仔，另外施娣又同郭興賢生咗兩仔兩女，形成著名嘅「何九宅」。
「何九宅」入面，除咗早死嘅郭茂超，全部仔女都係姓何。何姓嘅來源有話係因為由何仕文嘅荷蘭姓Bosman演變而成，亦有話係因為何仕文嚟自荷蘭而得名。
何東佢哋雖然係混血兒，但係並唔以西人自居，而且會話自己係寶安人（阿媽施娣係寶安人）。
何東夫人醫局

何東夫人醫局喺香港上水古洞古洞路38號，古洞街市側邊，喺1932年至1933年起，並喺1934年起好啟用，為古洞、金錢村、河上鄉、馬草壟一帶嘅村民提供基本醫療服務，係其中一間最早成立嘅新界鄉村醫局，古物古蹟辦事處將何東夫人醫局評為香港二級歷史建築。醫局而家已停止咗運作。

史
醫局用何東第一任夫人麥秀英為名，而家入口處有「何東麥夫人醫局」嘅題字。由開幕直至1973年，醫局主要係做母嬰中心之用，亦係印度士兵嘅療養院。1948年，醫局亦增設專科病房服務畀駐守新界嘅警察。而家醫局已改為做門診服務。

建築
醫局係兩座中西合壁嘅單層建築物，用西式工藝風格設計再配合中式瓦屋頂，喺香港相當之少見。
何東道

何東道（英文：Ho Tung Road），係香港九龍九龍仔嘅一條馬路，由蘭開夏道開始，去到界限街。街名係嚟自香港富商何東。
何東樓

何東樓（Ho Tung Lau）喺香港新界沙田同大埔之間，原本喺落路下東北，家下指火炭站一帶。何東樓原本喺沙田海舊岸，係何東買咗笪地起咗間屋，所以叫何東樓。之後變成地名。1960年代中地圖顯示，河東樓地名由北移向南，去咗落路下嗰邊。
九廣鐵路（家下畀港鐵公司食埋）喺落路下起咗車廠，叫何東樓車廠。原本何東樓喺邊就漸漸丟淡，家下何東樓多數指車廠笪地。九廣鐵路電氣化之時，亦喺車廠側邊加個火炭站，應付火炭工業區嘅交通。以前九廣鐵路公司同家下港鐵公司賣車廠頂起樓，最近有御龍山。
何棠下

何棠下（粵拼：ho4 tong4 haa6）係中國廣東廣州嘅地名，喺黃埔區九龍鎮九佛墟附近。378省道嘅K9+735～K11+320標記位。而家係中新知識城嘅一部分。

名
個村名因為喺水塘下邊而嗌成塘下，後嚟改名做棠下。但無耐因為廣州地區同時出現咗三個「棠下」嘅地名（另外兩個分別喺而家嘅白雲區同天河區），令好多市民同街坊搞到亂龍。後因呢個村大多數人都係何氏家族而改名做何棠下。

史
個村喺大元時期從南雄珠璣巷出發，經新會、鐘落潭、良田後，喺1275年到棠下開村。1949～1957年間搞出棠下鄉，1958年公社化後分出棠下一、棠下二、金水里三個大隊。1960年將棠下一二兩個隊合併，1966年因破四舊被批成牛鬼蛇神而三隊合併，變成「東風大隊」轄下20個大隊。1971年改返「棠下大隊」個名時加多做個生產社。1980年分出24個生產隊。
1984年2月，生產大隊改名做棠下鄉人民政府。
1986年12月，成立何棠下村民委員會。
2004年6月，受到九佛併入鐘落潭影響而變成鐘落潭政府屬下。
2005年8月，受到九佛改屬蘿崗區影響，村委改屬九龍鎮政府屬下。
2015年9月，由於蘿崗區同黃埔區合併，雖然村委冇改到屬下，但區委政府改屬黃埔區。
何棠下站

何棠下站（粵拼：ho4 tong4 haa6 zaam6；英文：Hetangxia Station），規劃時期嗌過知識城南站（zi1*3 sik1 sing4 naam4 zaam6；Sino-Singapore Guangzhou Knowledge City South Station），係廣州地鐵14號綫嘅車站，2017年12月28號開通，位置喺黃埔區龍湖街道何棠下東南角嘅知識城南片區，騰飛園同萬科幸福譽之間（378省道嘅K12+818標記位）。
佢喺2017年12月28號頭班車開出之後到2018年12月28號14:00（UTC+8）期間，做過14號綫脫網營運嘅車站身份；亦係家下14知識城支綫唯一馬路兩邊都有出入口嘅車站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係14號綫月台。雖然車站冇休息室，但廁所同母嬰室喺月台東南邊。

站廳
何棠下站嘅站廳收費區喺車站西南邊，東北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺九龍大道何棠下村東南角嘅知識城南片區，騰飛園同萬科幸福譽之間嘅地底。

商舖同自助服務
呢個站冇商舖，但得三臺自助服務。
自助服務
共享雨遮
M-Touch地鐵資料查詢
好易（Hotye）多媒體自助服務終端

出入口
何棠下站冚唪唥嘅出入口A出入口A出入口 C出入口C出入口 D出入口D出入口
呢個站有4個出入口，分别係A、B同C、D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。期間經過呢個站。

施工
2014年初，車站正式喐手起。
2014年3月17號，知識城支綫嘅第一部盾構機喺知識城站⇄呢個站嘅區間開始發動。
2016年8月10號，旺村站⇄知識城南站區間嘅右綫盾構隧道貫通。
2017年12月3號，車站嘅站廳同月台部分正式著燈。

開通
2017年12月28號朝頭早，由於14號綫知識城支綫部份正式開通，呢個站亦正式開放。

站名大龍鳳
喺規劃同起緊呢個站嗰時，站名曾經拗咗一餐。早期規劃嗰時嗌知識城南站，後嚟引起好多喺何棠下村當地居民話，因為起緊地鐵站、騰飛園同鳳凰湖、萬科幸福譽而拆咗一大堆舊屋而強烈要求站名補償。隨後地鐵方徵求過佢哋啲村民意見同埋地名考察隊嘅考察，話由於車站喺何棠下村地皮範圍入面起，喺2017年4月27號定咗站名嗌做何棠下站。

出入口
呢個站喺開通初期，凈得C同D兩個出入口。後嚟地鐵方爲咗解決萬科幸福譽樓盤啲人成日橫跨車來車往嘅九龍大道而搭地鐵嘅問題，喺2019年1月14號18:00（UTC+8）開多咗A同B兩個出入口。

利用狀況
呢個站主要畀成日出入附近啲樓盤同周邊村民、喺騰飛園上落班啲人上落為主。喺14號綫開通初期，因車站周邊都係施工地帶，加上附近地方都係啱開發無耐，所以比較少人上落。不過14號綫主綫開通之後，客流多咗一堆往返廣州同增城一帶嗰邊啲人上落客。
三藩市華埠

三藩市華埠（粵讀：saam¹ faan⁴ si⁵ waa⁴ fau⁶）（又稱唐人街）係北美洲最古老嘅華埠，以及亞洲以外最大嘅華人社區。華埠自1840年代成立以來，一直喺美國以至成個北美洲華人移民社區嘅歷史同埋文化中擔當著重要嘅角色。佢除咗係數以千計華人移民抵美後嘅落腳點同埋安居之處外，亦係一個主要旅遊景點。商店、餐館同埋景點每年吸引嘅遊客超過金門大橋。
傳統上，華埠由北灘同埋電報山定義為布殊街（Bush Street）、泰勒街（Taylor Street）、卑街（Bay Street）同埋三藩市灣包圍嘅地區。華埠地處三藩市下城，長1英里，闊1.34英里。目前嘅邊界大概係東到蒙哥馬利街（Montgomery Street）、哥倫布大道（Columbus Avenue）同埋該市嘅金融區，北到聯合街（Union Street）同埋北灘，東南係布殊街（Bush Street）同埋聯合廣場（Union Square）。
華埠內有兩條主要街道：一條係都板街（Grant Avenue；譯自舊名Dupont Street），喺布殊街（Bush Street）口有「中華門」牌坊，聖瑪利亞廣場有孫中山雕像，退伍軍人戰爭紀念館；商店，餐廳同埋小型商場，主要係迎合遊客。另一條係市德頓街（Stockton Street）由於比較邋遢，遊客較少。
華埠嘅一個主要焦點係花園角廣場（Portsmouth Square）。由於花園角廣場係喺華埠嘅少數開放空間之一，活動熙熙攘攘，如太極拳同埋圍棋，而每年夏季嘅華埠夜市亦喺呢度舉行。1989年天安門廣場抗議嘅民主女神複製品建於1999年，豎立廣場上，由270公斤青銅鑄造。

區內街道
華埠（Sacramento Street）雙語路牌
擺喺行人路上嘅華埠街道圖
都板街
三藩市市政府於區內設有中英文雙語路牌 。

鐵路
經過 Chinatown 嘅MUNI火車
根據計劃，未來，2016 年 Central Subway 通車，將會進入華埠。
睇：FUTURE SUBWAY ROUTE TO CHINATOWN
三藩市灣

三藩市灣（英文：San Francisco Bay）係美國加州中部嘅河口灣，喺沙加緬度河下游出海口。呢個海灣呈南北向嘅長形，周圍分佈好多城市，最主要嘅譬如三藩市、東灣（英文：East Bay (San Francisco Bay Area)）嘅奧克蘭同南灣嘅聖荷西。
灣入邊有4個主要島嶼。天使島係州立公園。阿拉米達係城市。金銀島原先係海軍設施（英文：Naval Station Treasure Island），而今轉為民用。阿爾卡特拉斯島有一座監獄，20世紀嗰時𢬿來關押最惡劣嘅罪犯。呢個監獄號稱冇人走得甩，因為四面環水，水溫極低，而且有白鯊出沒。而今監獄已停用。
三藩市灣區

USGS衞星圖片顯示三藩市灣區。
三藩市灣區（英文：San Francisco Bay Area），簡稱灣區（The Bay Area）係美國加利福尼亞州北部嘅一個大都會區，位置係薩克拉門托河下游出海口嘅三藩市灣周圍，其中包括多個大小城市，最主要嘅城市包括三藩市半島上嘅三藩市，東部嘅奧克蘭，以及南部嘅聖荷西等等。三藩市灣區係美國西岸僅次於洛杉磯嘅最大都會區，總人口700萬以上，嗰度都係美國人均所得最高嘅地區之一。
唔似其他以單一城市為中心嘅大都會區，三藩市灣區入面有幾個獨特嘅城郊中心。雖然聖荷西係喺1990年人口普查時超越三藩市，成為灣區入面人口最多嘅城市，但三藩市依然係灣區商業同文化嘅中心。
三藩市現代藝術博物館

三藩市現代藝術博物館（英文：San Francisco Museum of Modern Art，簡稱SFMOMA）係美國三藩市一間現代藝術博物館，由格雷斯·莫利（Grace Morley）喺1935年創立，當時叫做舊金山藝術博物館，係美國西岸第一間專門展出二十世紀藝術嘅博物館。
艾伯特·M·本德爾（Albert M. Bender）捐出嘅36件藝術品之中，包括迪亞高·里維拉嘅「擕花者」，成為咗博物館嘅核心永久館藏。本德爾之後亦做咗博物館其中一個董事，喺1941年死前已經捐贈超過1,100藝術品畀博物館。
2008年，藝術館推出咗重新設計嘅網站，其中特點係能夠睇到博物館嘅永久館藏。一個14,400平方英尺（1340平米）嘅屋頂花園中，詹森建築師喺2009年設計咗一個畫廊，用玻璃環繞嘅橋畫廊連接上館嘅五樓。
三蘭港

三蘭港（斯華希里文：Dar es Salaam），或者譯達累斯薩拉姆，係坦桑尼亞最大城，亦係舊時嘅國都，到依家重係全國經濟中心。
三藩河

三藩河（西班牙文：Rio São Francisco）係南美洲東部一條河，流經巴西，長2,830公里。
堀江薰

堀江薰 ，係日本嘅一個女藝人同埋配音員。
堀田勝

堀田勝 ，係日本嘅一個男配音員，出名嘅配音作品有網球王子。

配音作品一覽
呢個表唔完整，歡迎加料。
堀研太

堀研太（1999年4月9號—）係日本足球員，打中場位置，效力秋田藍閃電。
堀田大暉

堀田大暉（1994年10月5號—）係日本足球員，打守門員位置，效力福島聯。
堀田秀平

堀田秀平（1989年5月12號—）係日本足球員，司職後衞，效力愛媛FC。
堀直人

堀直人（1964年11月28號—）係日本足球員，司職後衞，效力過橫濱飛翼。
堀池巧

堀池巧（1965年9月6號—）係日本足球員，司職後衞，曾經喺1986～1995年間爲日本足球代表隊出場58次，入咗2球。
堀田真由

堀田真由 ，係日本嘅一個女演員。

拍過嘅作品一覽
呢個表唔完整，歡迎加料。
堀池洋充

堀池洋充（1971年5月24號—）係日本足球員，司職守門員，效力過FC東京。
堀河俊大

堀河俊大（1989年5月28號—）係日本足球員，司職中場，效力過讚岐卡馬達馬尼。
奉化郡

奉化郡（韓文：봉화군／奉化郡 Bonghwa gun */?）係大韓民國慶尚北道嘅一個郡。
奈良龍樹

奈良龍樹（1993年9月19號—）係日本足球員，司職後衞，效力川崎前鋒。
奈須伸也

奈須伸也（1978年12月29號—）係日本足球員，司職中場，效力過佐川急便大阪，甲府風林，及FC岐阜。
奉告

《奉告》係香港電台電視部製作嘅時事資訊互動節目，1979年首播，逢星期一至星期五挨晚播出。1987年開始改喺逢星期六至星期日挨晚播出。1996年停播。

節目形式
《奉告》係一個互動形式嘅節目，主要係答觀眾去信問嘅問題，每集5分鐘。觀眾如果有乜嘢關於香港社會民生嘅問題或者投訴，可以寄信去香港電台（寄信地址：九龍中央郵箱70200號）。問題會喺節目度由相關香港政府部門或者公用事業機構嘅代表親自解答。每集節目都有一個特定主題，例如房屋問題或者交通問題噉。
奉告都會發佈一啲對香港社會民生重要嘅消息，例如巴士服務消息噉。
奈良輪雄太

奈良輪雄太（1987年8月29號—）係日本足球員，司職中場，效力湘南比馬。
奈莉薩克斯

奈莉薩克斯（Nelly Sachs，1891年12月10號—1970年5月12號）係德國猶太裔詩人，1966年攞到諾貝爾文學獎。
奉公守法

《奉公守法》（粵拼：fung6 gung1 sau2 faat3，英文：Law Abiding Citizen）係一套喺2009年上畫嘅美國犯罪片，由加利格雷執導，主角係占基利同謝拉畢拿。
奈良美智

奈良美智（日文：奈良美智／なら よしとも Nara Yoshitomo ?；1959年12月5日—）係日本當代藝術家，日本青森縣弘前市人。
奉化

奉化係中華人民共和國浙江省寧波市嘅區，總面積1268平方公里，人口48萬。
乾化

乾化係後梁皇帝朱溫嘅第二個年號，相當於公元911年到913年，同時係朱友貞嘅第一個年號，相當於公元913年到915年，前後總共5年。
乸型

乸型（粵拼：naa2 jing4），又叫做女人型（人字有陰上變調，neoi5 jan2 jing4）或噙噙地（kam1 kam1 dei2），啫係話男人做嘅行為或裝扮好似啲女人噉。
乾冰

乾冰（dry ice）係固態二氧化碳，即係二氧化碳嘅冰。佢好多時都用來做冷卻劑，好多地方都用到。
大氣之下，乾冰曉昇華，直接變做氣態。昇華點響-78.5 °C。昇華要嘅能量係(ΔHsub)喺-78.5 °C之下要571 kJ/kg。乾冰密度1.2到1.6 kg/dm³之間。乾冰冷凍效能好好，因為佢重凍過冰，但唔會留濕氣。
威廉·馬克思

威廉·馬克思（德文：Wilhelm Marx，1863年1月15號—1946年8月5號），係威瑪德國時期中央黨嘅政治人、律師。佢亦係威瑪德國第8位總理，喺1923年去到1925年、1926年去到1928年在位。
威廉·馮特

威廉·馮特（Wilhelm Wundt，1832年8月16號—1920年8月31號）係德國心理學家，亦係現代心理學其中一位奠基人，畀人叫做「實驗心理學之父」。
威廉·赫斯特

威廉·赫斯特係一個美國政治人、記者、出版商、社交名流、實業家、藝術收藏家。
威廉·詹寧斯·布賴恩

威廉·詹寧斯·布賴恩（英文：William Jennings Bryan，1860年3月19號—1925年7月26號），係美國民主黨嘅政治人、律師。佢係1908年嘅民主黨總統候選人，但不敵對手塔虎脫落選咗。之後喺1913年去到1915年做威爾遜政府嘅國務卿。
保祿六世書院

保祿六世書院（英文：Pope Paul VI College）係香港一間津貼女子中學，係一間英文中學。由聖母無原罪傳教女修會創辦，係一間band1B中學。
保稅區興華國際運輸

巴士公司成立初期專門解決廣州嘅鄉下同部分城中村偏僻地區冇巴士坐同埋深夜冇巴士坐嘅問題，期間嗌過興華巴士嘅名。2007年，廣州政府為解決公交企業嘅惡性競爭同巴士公司數量越嚟越多嘅問題，開始整合巴士資源。興華巴士雖然喺2009~2010年同二汽巴士、新世界、新福利、恆通、冠忠巴士合併成而家嘅第二巴士公司。收購後，站牌重用各間公司嘅名。但係整合巴士資源期間，2008年3月31號同廣州保稅區駐地嘅興華國際運輸重組，同年亦出售咗呢間巴士公司嘅52.5%股份嚟換取同冠忠有關城市巴士業務，而長途巴俾廣州新時代巴士收購咗。巴士站牌原有嘅興華巴士公司嘅名喺2010年消失嗮。
佢而家主要做市際、省際同縣際地區嘅長途巴士運輸為主。

口號
（1994～2008）興華冷巴，情結萬家。
保祿四世

保祿四世（Paul IV，1476年6月28號—1559年8月18號）係羅馬天主教第223任教宗，1555年到1559年在位。
保田道夫

保田道夫（1949年11月10號—）係日本足球員，司職守門員，曾經喺1979年間爲日本足球代表隊出場1次。
保留字

保留字（英文：reserved word），喺程式語言，係指語法專用、有特定意思嘅字詞，呢啲字詞（視乎語言）通常或者一定唔可以用嚟做任何其他用途；亦即係變數、子程式、物件等等嘅嘢通通唔可以改呢啲名。
程式語言未必有保留字，例如 PostScript 就一個保留字都冇；語法用嘅 if、ifelse、def、add 等等全部都只係普通嘅識別碼，不過呢啲識別碼都係擺喺系統專用嘅關聯陣列入面，普通程式唔會影響到。

例
喺 C，if 係保留字，變數唔可以叫 if，int if = 0; 係語法錯誤。
喺 Apple II 嘅 Applesoft BASIC，變數名都要加前綴，但係保留字喺輸入途中會即刻變二進制代碼，所以所有保留字都唔用得嚟做變數名；例如 $IF 係無效變數名，因為 IF 會變二進制代碼，而二進制代碼並唔係變數名可以用嘅合法字元。喺呢隻語言甚至連 $IFF、$IIF、$IIFF 等等含有 IF 嘅名都唔用得，中間嘅 IF 會變二進制代碼。

反例
PostScript 冇保留字，0 /if def 係合法語句，執行之後會有一個代表 0 嘅一個普通變數 if，但係因為同有優先次序嘅條件陳述式撞名，用呢個變數會好麻煩。
Perl 有所謂關鍵字，但係詞法分析會睇埋前綴，$if 係合法變數名。
保皇黨

保皇黨，係支持保留帝制嘅政黨，亦可以解作「保護皇帝嘅政黨」。
呢個名嚟自大清末期，康有為同梁啟超成立保救大清光緒皇帝會。佢哋主張慈禧太后落台，要令清德宗重獲自由，並且恢復佢推行嘅戊戌變法。
喺世界上任何奉行君主制嘅國家或地區，都一定會有保皇黨。但係未有奉行君主制嘅香港，就係非建制派（泛民主派、香港本土派、修憲派）對親中建制派嘅貶稱（因為香港嘅親中政團支持港府，就好似保護皇帝一樣）。
保祿二世

保祿二世（Paul II，1417年2月23號—1471年7月26號）係羅馬天主教第211任教宗，1464年到1471年在位。
保祿五世

保祿五世（Paul V，1552年9月17號—1621年1月28號）係羅馬天主教第233任教宗，1605年到1621年在位。
奧基喬比湖

奧基喬比湖（英文：Lake Okeechobee）係美國佛羅里達州最大嘅一個淡水湖，係美國第十大天然淡水湖，亦係繼密芝根湖之後，美國本土（唔計阿拉斯加同夏威夷州）第二大天然淡水湖。
奧基喬比湖面積730平方英里（1,900平方公里），雖然係咁，但係湖水深度祇係得9英尺（2.7米）。作為佛羅里達州甚至美國東南部最大嘅湖，佢係一望無際，睇唔到對面岸。係湖正北面嘅基西米河（Kissimmee River）係佢主要嘅水源。 個湖係由五個縣瓜分： 沼澤縣（Glades）、奧基喬比縣（Okeechobee）、馬丁縣（Martin）, 棕櫚灘縣（Palm Beach）同亨德里縣（Hendry），而且五個縣縣界喺湖中心附近同時相遇。
奧地利葶藶

奧地利葶藶（學名：Draba austriaca）係十字花科葶藶屬下嘅一個種。
奧地利足球代表隊

奧地利足球代表隊係代表奧地利嘅足球隊，由奧地利足球總會打理，會出席國際足球賽事好似世界盃同歐洲國家盃咁。
奧地利航空

奧地利航空（Austrian Airlines）係奧地利一間航空公司，1958年開張。
奧地利帝國

奧地利帝國領土（1815年）。虛綫係神聖羅馬帝國喺1806年解散嗰時嘅國界
奧地利帝國（Kaiserthum Österreich）係19世紀中歐一個帝國，喺1804年神聖羅馬帝國皇帝法蘭茲二世為咗回應拿破崙稱帝，而將奧地利大公國升格而成。到1867年同匈牙利王國合併成奧匈帝國。
奧地利旗

奧地利旗，係代表奧地利嘅旗。旗長闊比例2:3，上中下分別係紅、白、紅嘅色。
奧地利星

奧地利星（Austria），即係小行星136，係太陽系小行星帶嘅一粒小行星，喺1874年3月18號發現。
奧坎剃刀

奧坎剃刀（粵拼：ou3 ham2 tai3 dou1），又叫知性上嘅優雅，係由奧卡姆嘅威廉（14 世紀嘅一位英倫邏輯學家）提出嘅法則。根據奧坎剃刀原則，一個人見到一個現象有幾個可能嘅解釋嗰陣，應該要揀最少假設嗰個，簡單嘅理論好過複雜嘅，因為易驗証。簡單化噉講，奧坎剃刀即係科學上嘅少做少錯。

嗌法
睇埋：優雅同知性
奧坎剃刀有多個嗌法。
英文：Occam's razor，直譯作奧坎剃刀。
英文：intellectual elegance，呢個名字面解係指「知性上嘅優雅」。
拉丁文：novacula Occami

背景
内文：科學理論
次次科學界發現親啲乜嘢前所未見嘅自然現象，相關學科嘅科學家就會各自噉諗柞理論出嚟去解釋佢。而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論。於是乎科學家就諗咗一啲準則出嚟去決定一個理論「點樣先至為止好」。
例如如果有兩個科學理論，兩個理論都係嘗試緊解釋同一拃現象，而且兩個理論嘅解釋力都一樣咁勁，不過理論 A 要用 30 條數學方程式先解釋到啲現象，而理論 B 淨係需要用 3 條方程式就達到相同嘅效果（假設啲方程式複雜度相約），噉理論 B 會俾人認為係一個比較理想嘅科學理論。

理由
睇埋：可否證同優雅
奧坎剃刀嘅存在原因有好多：一方面，因為西人自古以嚟就覺得優雅就係「用最少嘅氣力做最多嘅嘢」－呢點喺佢哋嘅藝術方面都睇得到；而另一方面，呢條準則亦都同可否證度（科學其中一樣最重要嘅嘢）有啦掕－當一個理論牽涉到好多個變數嗰陣，驗證個理論嘅時候就愈難控制嗮所有嘅變數，而呢點令到用個理論嘅科學家容易搵到啲事後孔明嘅解法嚟去為自己個理論辯護，例如想像兩個理論，兩個理論都係嘗試緊解釋同一種現象，不過
理論 A 啲方程式得 4 個變數、
理論 B 啲方程式有成 30 個變數咁多、
假設第啲因素不變，要控制嗮理論 B 嗰啲變數難過要控制嗮理論 A 嗰啲，所以响做實驗同觀察嗰陣，理論 B 有更加大嘅機會出現以下噉嘅情況：數據唔撐個理論啲假說，但幫個理論辯護嘅人詏，話個結果之所以會係噉只不過係因為冇控制嗮所有嘅變數－「今次嘅實驗淨係控制咗其中 20 個變數，淨低嗰 10 個變數冇量度到，所以今次實驗唔算真係測試到個理論」 ；相比之下，理論 A 得嗰 4 個變數，假設第啲因素不變，要控制嗮啲變數會相對容易－一個理論「變數多」間接令個理論更加難驗證。
大豐

大豐係中國江蘇鹽城一個市轄區，總面積3059平方公里，人口76萬。
大象天奴

大象天奴，係荔園動物園裏面嘅「鎮園之寶」，係一隻雄性嘅亞洲象，亦都係香港唯一長期飼養嘅大象。佢喺1958年隨同沈常福馬戲團由緬甸嚟到香港表演，之後再運到荔園動物園長住，一直生活喺面積只有幾百平方呎嘅獸籠入面，過住跪地乞食嘅辛酸生活。響1989年2月3號因為染上急性肺炎而被人道毀滅，後嚟被運去將軍澳垃圾堆填區埋葬。呢點已成為1950年代至1970年代香港人嘅重要嘅集體回憶之一。
響動物園裏面，就只有揚子鱷「亞細」，係同佢同年入園。一啲動物權益組織多次向荔園動物園投訴天奴嘅生活問題同照顧情況，亦投訴天奴嘅死係疏忽照顧所致。
據資料顯示，大象「天奴」每日食2餐，分量大約有200斤，包括草、生果、飯等。每日大約花100蚊港幣去養佢。而全盛時期，賣生果嘅小販，每月可賺二、三千蚊港幣。
大貝爾特連接路

大貝爾特連接路（Great Belt Fixed Link），又叫大貝爾特橋（Great Belt Bridge），係丹麥嘅一條跨海連接路，由懸索橋（東橋）、海底隧道同箱樑橋（西橋）組成，長21公里，橫跨舍蘭同菲因之間嘅大貝爾特海峽，1998年通車。狹義上嘅大貝爾特橋專指東橋，跨度1,624米，係當今世上第三長，亦係唔計亞洲嘅最長。
大貴灣

大貴灣（英文：Tai Kwai Wan），本嚟叫大鬼灣，係香港長洲西北部一個海灣，喺長洲灣北面，對住北長洲海峽同大嶼山芝麻灣半島。
大賀理紗子

大賀理紗子（1997年1月4號—）係日本足球員，踢後衞，曾經喺2019年間為日本女子足球代表隊出場3次。